Document ID: 31991R0792

ΚΑΝΟΝΙΣΜΟΣ ( ΕΟΚ ) αριθ . 792/91 ΤΟΥ ΣΥΜΒΟΥΛΙΟΥ της 25ης Μαρτίου 1991 περί παρατάσεως του προσωρινού δασμού αντιντάμπινγκ που έχει επιβληθεί στις εισαγωγές ασπαρτάμης, καταγωγής Ιαπωνίας και Ηνωμένων Πολιτειών της Αμερικής
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 2423/88 του Συμβουλίου της 11ης Ιουλίου 1988 για την άμυνα κατά των εισαγωγών που αποτελούν ντάμπινγκ ή επιδοτήσεων εκ μέρους χωρών μη μελών της Ευρωπαϊκής Οικονομικής Κοινότητας ( 1 ), και ιδίως το άρθρο 11,
την πρόταση της Επιτροπής,
Εκτιμώντας :
ότι η Επιτροπή, με τον κανονισμό ( ΕΟΚ ) αριθ . 3421/90 ( 2 ), επέβαλε προσωρινό δασμό αντιντάμπινγκ στις εισαγωγές ασπαρτάμης, καταγωγής Ιαπωνίας και Ηνωμένων Πολιτειών της Αμερικής -
ότι δεν έχει ακόμη ολοκληρωθεί η εξέταση των γεγονότων και ότι η Επιτροπή ενημέρωσε τους ενδιαφερόμενους εξαγωγείς στην Ιαπωνία και στις Ηνωμένες Πολιτείες της Αμερικής σχετικά με την πρόθεσή της να προτείνει την παρατάση της ισχύος του προσωρινού δασμού για περαιτέρω περίοδο που δεν υπερβαίνει τους δύο μήνες - ότι κανείς από τους εξαγωγείς που αφορά η σχετική διαδικασία δεν προέβαλε αντιρρήσεις,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Ο προσωρινός δασμός αντιντάμπινγκ που έχει επιβληθεί στις εισαγωγές ασπαρτάμης, καταγωγής Ιαπωνίας και Ηνωμένων Πολιτειών της Αμερικής, παρατείνεται για περίοδο που δεν υπερβαίνει τους δύο μήνες από τις 30 Μαρτίου 1991 . Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 25 Μαρτίου 1991 .

Labels: 18
17
4